Document ID: /roh_data/filtered/fineweb-2-filterrobots_roh.jsonl.gz/55872

Sustegnair la Pro Natura
La Pro Natura s’engascha per la natira e la cuntrada entras lavur pratica da protecziun da la natira, en la politica da protecziun da la natira, cun lavur da publicitad e d’educaziun ambientala. Questa lavur custaivla per la protecziun da la natira en Svizra po la Pro Natura far mo grazia a las contribuziuns da commembranza ed a las donaziuns. Nus ans legrain sche vus as engaschais ensemen cun nus per la natira e sustegnais la Pro Natura.
Era vus pudais esser activ
Vulessas era vus far lavur activa per la protecziun da la natira e da la cuntrada? Nus as pudain offrir, sper ils engaschaments en ils territoris protegids, in’entira paletta da las pli differentas activitads: rimnar suttascripziuns, scriver brevs da lectur, plantar saivs vivas, cumponer dumondas a la suprastanza communala, s’engaschar en ina gruppa regiunala, fundar ina gruppa da giuventetgna, etc.
Ans sustegnai, nus ans engaschain gugent ensemen cun vus – per dapli natira, dapertut.
In telefon ni in mail tanscha Secretariat.
Daventai commember
Sco commember survegnis vus sis giadas ad onn il magazin Pro Natura che cuntegna contribuziuns captivantas davart la natira. Plinavant profitais vus da differentas reducziuns e da l’entrada libra en ils centers Pro Natura Aletsch e Champ-Pittet. Sco commember da la Pro Natura sustegnais vus la natira en Svizra!
Regalai ina commembranza
Cun regalar ina commembranza tar la Pro Natura pudais vus far in plaschair a voss chars ed a la natira.